als_Latn dik_Latn sag_Latn
FSHF ka caktuar pak minuta më parë se finalja e Kategorisë së Parë mes Kamzës dhe Lushnjes do të luhet të premten, datë 26 maj në orën 16:30 në stadiumin “Elbasan Arena”.
Kjo përballje do të caktojë ekipin kampion të Kategorisë së Parë për sezonin 2016-2017.
Kamza u shpall kampione e Grupit A në Kategorinë e Parë, ndërsa Lushnja në Grupin B.
Të dyja skuadrat do të luajnë në Superligë sezonin e ardhshëm, ndërsa finalja mes tyre që do të luhet të premten do të jetë një sfidë që do t’i shërbejë ekipeve për prestigj dhe për të caktuar ekipin më të mirë të Kategorisë së Parë për këtë edicion futbollistik.
als_Latn als_Latn als_Latn als_Latn